钦定古今图书集成/明伦汇编/闺媛典/第249卷 > 周治岐妻王氏
## 钦定古今图书集成/明伦汇编/闺媛典/第249卷 > 周治岐妻王氏

按《德安府志》：“王氏，安陆周治岐妻。岐幼孤而贫，王年
十四归岐，躬机杼以奉姑，甘旨早夜问省不少怠。凡四年而姑殁。又二年，夫亡。氏年二十，葬夫日，委身投
圹，誓与同穴。父母掖起之，止一女在抱，母投之怀中。
王泣曰：‘女命不宜子致馁周祀诚不孝，复不能殉夫
又不义。不孝不义，何以幸生父母时防左右，得不死’。”
未几，有求娶者，王引斧自断其臂，骨为之折。彊暴屏
息，不敢复言。崇祯末，王父母兄弟皆罹贼难。女适诸
生刘俊千，千母亦孀，迎与同居，年六十有二。俊千以
闻于官，郡守旌表。